CELEX: E2019P0004
Language: mt
Date: 2019-06-28 00:00:00
Title: Talba għal Opinjoni Konsultattiva mill-Qorti tal-EFTA minn Norges Høyesterett datata fil-kawża Melissa Colleen Campbell vs Il-Gvern Norveġiż (il-Kawża E-4/19)2019/C 351/12

17.10.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 351/15
            
         
      Talba għal Opinjoni Konsultattiva mill-Qorti tal-EFTA minn Norges Høyesterett datata fil-kawża Melissa Colleen Campbell vs Il-Gvern Norveġiż
      (il-Kawża E-4/19)
      (2019/C 351/12)
      Saret talba lill-Qorti tal-EFTA, iddatata t-28 ta’ Ġunju 2019 minn Norges Høyesterett (il-Qorti Suprema tan-Norveġja), li waslet fir-Reġistru tal-Qorti fit-28 ta’ Ġunju 2019, għal Opinjoni Konsultattiva fil-kawża Melissa Colleen Campbell v il-Gvern Norveġiż rigward il-kwistjonijiet segwenti:
      
                  1.
               
               
                  Fid-dawl tal-ġurisprudenza reċenti tal-Qorti tal-Ġustizzja tal-UE fejn ġiet ikkonfermata l-fehma tal-Awla Manja, fis-sentenza tagħha tat-12 ta’ Marzu 2014 fil-Kawża C-456/12 O. u B. rigward id-dritt idderivat ta’ residenza, u fuq il-bażi tal-prinċipju ta’ omoġeneità, l-Artikolu 7(1)(b) tad-Direttiva 2004/38/KE, meħud flimkien mal-Artikolu 7(2) tagħha, huwa applikabbli b’analoġija għal sitwazzjoni fejn ċittadin taż-ŻEE jirritorna lejn l-Istat tal-oriġini tiegħu flimkien ma’ membru tal-familja?
               
            
                  2.
               
               
                  X’jimplika r-rekwiżit ta’ residenza “kontinwa” skont id-Direttiva kif espress fil-paragrafu 80 tas-sentenza tal-Qorti tal-EFTA tat-26 ta’ Lulju 2016 fil-Kawża E-28/15 Jabbi? Ikun utli b’mod speċjali jekk il-Qorti tal-EFTA tkun tista’ tikkummenta dwar:
                  
                              (a)
                           
                           
                              jekk u, jekk ikun il-każ, sa fejn jista’ jkun hemm interruzzjonijiet fir-residenza, u
                           
                        
                              (b)
                           
                           
                              jekk il-kawża ta’ interruzzjoni possibbli – bħal fil-każ ta’ raġunijiet relatati max-xogħol – tistax tkun ta’ importanza għall-valutazzjoni ta’ jekk ir-residenza tkunx kontinwa fis-sens tad-Direttiva.
                           
                        
            
                  3.
               
               
                  X’inhu rikjest bil-kundizzjoni li r-residenza taċ-ċittadin taż-ŻEE fl-Istat ospitanti kellha tkun “ġenwina li tkun tippermetti l-iżvilupp u l-konsolidament ta’ ħajja tal-familja f’dak l-Istat”, kif espress, inter alia, fil-paragrafu 80 tas-sentenza tal-Qorti tal-EFTA tal-26 ta’ Lulju 2016 fil-Kawża E-28/15, Jabbi; il-paragrafu 51 tas-sentenza tal-Qorti tal-Ġustizzja tal-UE tas-12 ta’ Marzu 2014 fil-Kawża C-456/12, O. u B., meħuda flimkien mal-paragrafi 56 u 57 tagħha; u l-paragrafi 24 u 26 tas-sentenza ta’ din l-aħħar Qorti tal-5 ta’ Ġunju 2018 fil-każ C 673/16, Coman, u meħuda wkoll fid-dawl tad-dispożizzjoni dwar l-abbuż mid-drittijiet fl-Artikolu 35 tad-Direttiva?